Zagreb

Zagreb je [glavni grad](http://hr.wikipedia.org/wiki/Dodatak%3APopis_glavnih_gradova) [Republike Hrvatske](http://hr.wikipedia.org/wiki/Hrvatska), i najveći [grad](http://hr.wikipedia.org/wiki/Grad) u Hrvatskoj po broju stanovnika. Povijesno gledano, Zagreb je izrastao iz dva naselja na susjednim brdima, [Gradeca](http://hr.wikipedia.org/wiki/Gradec_%28Zagreb%29) i [Kaptola](http://hr.wikipedia.org/wiki/Kaptol_%28Zagreb%29), koji čine jezgru današnjeg Zagreba, njegovo povijesno središte.

Zagreb danas predstavlja upravno, gospodarsko, kulturno, prometno i znanstveno središte Hrvatske. Položajem i kulturom spada u gradove [Srednje Europe](http://hr.wikipedia.org/wiki/Srednja_Europa).

O postanku imena grada Zagreba postoje različite teorije. Ime je neosporno hrvatskog podrijetla. Čak i latinsko ime Zagabria upućuje na to da je ta lokacija još u srednjem vijeku bila zaštićena grabom ili opkopom.

Po jednim izvodi se od glagola zagrepsti/odnosno ukopati. Po drugim se dovodi u svezu sa starim hrvatskim imenom za obalu "b(e)reg" koju i danas koriste u [krašićkom](http://hr.wikipedia.org/wiki/Kra%C5%A1i%C4%87) kraju. U Krašiću Zagreb nazivaju Zabreg.

Zagreb se nalazi u kontinentalnoj središnjoj Hrvatskoj, na južnim obroncima [Medvednice](http://hr.wikipedia.org/wiki/Medvednica) te na obalama rijeke [Save](http://hr.wikipedia.org/wiki/Sava). Nalazi se na nadmorskoj visini od 122 metara ([Zrinjevac](http://hr.wikipedia.org/wiki/Zrinjevac)). Povoljan zemljopisni smještaj na jugozapadnom kutu [Panonske nizine](http://hr.wikipedia.org/wiki/Panonska_nizina), između [alpske](http://hr.wikipedia.org/wiki/Alpe), [dinarske](http://hr.wikipedia.org/wiki/Dinaridi), jadranske i panonske regije, uzrok je činjenici da se Zagreb nalazi na prometno čvorištu puteva između [Srednje](http://hr.wikipedia.org/wiki/Srednja_Europa) i [Jugoistočne Europe](http://hr.wikipedia.org/wiki/Jugoisto%C4%8Dna_Europa) te [Jadranskog mora](http://hr.wikipedia.org/wiki/Jadransko_more).

Klima u Zagrebu je [umjerena kontinentalna](http://hr.wikipedia.org/wiki/Umjerena_kontinentalna_klima). [Ljeta](http://hr.wikipedia.org/wiki/Ljeto) su vruća i suha s prosječnim temperaturama od 20° C, dok su [zime](http://hr.wikipedia.org/wiki/Zima) hladne s prosječnim temperaturama od 1° C.